ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
சமூக பாதுகாப்பு நெறிமுறைகளின் கீழ் வரைவு விதிகளை அறிவித்துள்ளது மத்திய தொழிலாளர் அமைச்சகம்
சமூக பாதுகாப்பு நெறிமுறை 2020-ன் கீழ் வரைவு விதிகளை மத்திய தொழிலாளர் மற்றும் வேலைவாய்ப்பு அமைச்சம் கடந்த 13ம் தேதி அறிவித்துள்ளது. இந்த விதிகள் பற்றிய ஆட்சேபணைகள் மற்றும் ஆலோசனைகளை சம்பந்தப்பட்வர்கள், அறிவிப்பு வெளியான தேதியிலிருந்து 45 நாட்களுக்குள் தெரிவிக்க வேண்டும்.
தொழிலாளர்களின் வருங்கால வைப்பு நிதி, இஎஸ்ஐசி, பணிக்கொடை, பேறுகால சலுகை, சமூக பாதுகாப்பு மற்றும் கட்டிடம் மற்றும் இதர கட்டுமான தொழிலாளர்களுக்கான மேல்வரி, முறைசாரா தொழிலாளர்கள், ஒப்பந்த தொழிலாளர்ரகள், நடைபாதை தொழிலாளர்களுக்கான சமூக பாதுகாப்பு தொடர்பான நெறிமுறைகளை செயல்படுத்துவதற்கான வழிகளை இந்த வரைவு விதிகள் வழங்குகின்றன.
முறைசாரா தொழிலாளர்கள், ஒப்பந்த தொழிலாளர்கள், நடைபாதை தொழிலாளர்கள் மத்திய அரசு இணையதளத்தில் தானாக பதிவு செய்வது உட்பட ஆதார் அடிப்படையிலான பதிவை இந்த வரைவு விதிகள் வழங்குகின்றன. இது போன்ற இணையதளத்தை உருவாக்கும் நடவடிக்கையை தொழிலாளர் மற்றும் வேலைவாய்ப்பு அமைச்சகம் ஏற்கனவே தொடங்கியுள்ளது. இந்த சமூக பாதுகாப்பு விதிமுறையின் கீழ் பயன்களை பெற, முறைசாரா தொழிலாளர் அல்லது ஒப்பந்த தொழிலாளர் அல்லது நடைபாதை தொழிலாளர், அரசு இணையதளத்தில் இத்திட்டத்தில் குறிப்பிட்டுள்ள விவரங்களுடன் பதிவு செய்ய வேண்டும்.
கட்டிடம் மற்றும் இதர கட்டுமான தொழிலாளர்கள் மத்திய அரசு, மாநில அரசு அல்லது மாநில நல வாரிய இணையதளத்தின் குறிப்பிட்ட பகுதியில் ஆதார் அடிப்படையில் பதிவு செய்வது குறித்து இந்த விதிமுறைகள் தெரிவிக்கின்றன. இதன் மூலம் கட்டமான தொழிலாளி, ஒரு மாநிலத்தில் இருந்து மற்றொரு மாநிலத்துக்கு புலம் பெயர்ந்தாலும், தற்போது வேலை பார்க்கும் மாநிலத்தின், அவருக்குரிய பலன்களை பெற முடியும். அந்த தொழிலாளிக்கான பலன்களை வழங்குவது, மாநில கட்டுமான தொழிலாளர்கள் நல வாரியத்தின் பொறுப்பு.
ஒரு குறிப்பிட்ட காலத்துக்கு வேலை செய்யும் தொழிலாளிக்கு வழங்கவேண்டிய பணிக்கொடை தொடர்பான வழிகளும் இந்த விதிமுறைகளில் உள்ளது.
ஒரு நிறுவனம் எலக்ட்ரானிக் முறையில் பதிவு செய்வதற்கும், தொழில் நடவடிக்கைகள் மூடப்பட்டால், அதை ரத்து செய்வது பற்றியும் இந்த விதிமுறைகள் தெரிவிக்கின்றன.
இபிஎப்ஓ மற்றும் இஎஸ்ஐசி திட்டத்தில் இருந்து ஒரு நிறுவனம் வெளியேறும் முறை மற்றும் நிபந்தனைகள் தொடர்பான விஷயங்கள் இந்த வரைவு விதிமுறையில் இடம் பெற்றுள்ளன.
கட்டிடம் மற்றும் இதர கட்டுமான தொழிலாளர்களுக்கான மேல் வரி சுய மதிப்பீடு மற்றும் செலுத்தும் நடைமுறைகளும் இந்த வரைவு விதியில் விவரிக்கப்பட்டுள்ளன.
மேலும் விவரங்கள் மற்றும் வரைவு விதிகள் பற்றிய முழு விவரங்களுக்கு கீழ்கண்ட ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1673004
-----
(Visitor Counter : 328
எரிசக்தி அமைச்சகம்
மின்சார நுகர்வோரின் உரிமைகளை விளக்கும் மின்சார  விதிகள் 2020: முதன்முறையாக அறிமுகம்
மின்சார நுகர்வோரின் உரிமைகளை விளக்கும் விதிமுறைகளான மின்சார  விதிகள் 2020- ஐ முதன் முறையாக மத்திய எரிசக்தி அமைச்சகம் வெளியிட்டுள்ளது. இதுகுறித்து காணொலி வாயிலாக ஊடகங்களுடன் உரையாடிய மத்திய எரிசக்தி மற்றும் புதிய மற்றும் புதுப்பிக்கத்தக்க எரிசக்தி இணை அமைச்சர்  திரு ஆர் கே சிங், “இந்த விதிமுறைகளின் வாயிலாக மின்சார நுகர்வோருக்கு அதிகாரம் அளிக்கப்படுகிறது. நுகர்வோருக்கு பணி செய்வதே மின்அமைப்பின் முக்கிய குறிக்கோள் என்பதை கருத்தில் கொண்டும், தொய்வற்ற மின்சாரத்தையும், நம்பகத்தன்மையான சேவையையும் பெறுவது நுகர்வோரின் உரிமை என்பதை முன்னிறுத்தியும் இந்த விதிகள் தயாரிக்கப்பட்டுள்ளன”, என்று கூறினார்.
“நாட்டில் எளிதான வர்த்தகத்தை மேற்கொள்வதில் இந்த விதிகள் முக்கிய பங்கு வகிக்கும். புதிய மின் இணைப்பு, பணம் திருப்பிச் செலுத்துதல் மற்றும் இதர சேவைகளை கால வரைக்குள் வழங்குவதை இந்த விதிகள் உறுதி செய்யும். நுகர்வோர் உரிமைகளை களங்கப்படுத்துவோர் மீது அபராதம் விதிக்கப்படும்”, என்றும் அவர் தெரிவித்தார்.
பொதுப் பயன்பாட்டு சேவைகளில் மக்களை மையமாகக் கொண்டு செயல்படும் மத்திய அரசின் மற்றொரு முக்கிய முன்முயற்சியாக இந்த விதிகள் அமைகின்றன என்று அமைச்சர் குறிப்பிட்டார். நாட்டில் தற்போது மின்சாரத்தை பயன்படுத்துவோரும், எதிர்காலத்தில் உபயோகிப்போருமாக சுமார் 30,000 பேர் இதன் மூலம் பயனடைவார்கள் என்றார் அவர். ஊரக மற்றும் கிராமப்புற நுகர்வோர் இடையே இதுகுறித்த விழிப்புணர்வு ஏற்பட வேண்டும் என்று வலியுறுத்திய அமைச்சர் மாநிலங்களும் மின்சாரம் வழங்கும் நிறுவனங்களும் நுகர்வோருக்கு உகந்த இந்த விதிகளை பெருவாரியான மக்களிடம் எடுத்துச் செல்ல வேண்டும் என்று கேட்டுக்கொண்டார்.
இந்த விதிகளின்படி இணையதளம் வாயிலாக நுகர்வோர் புதிய மின்சார இணைப்புகளுக்கு பதிவு செய்வதுடன், மின் கட்டணத்தையும் செலுத்தலாம் என்று அமைச்சர் கூறினார். நிர்ணயிக்கப்பட்ட காலத்திற்குள் மின் இணைப்புகள் நுகர்வோருக்கு வழங்கப்படும் என்று உறுதி அளித்த அமைச்சர் திரு ஆர்.கே சிங், பெருநகரங்களில் 7 நாட்கள், இதர நகரங்களில் 15 நாட்கள் மற்றும் ஊரக பகுதிகளில் 30 நாட்களுக்குள் புதிய இணைப்புகளை வழங்க திட்டமிட்டிருப்பதாகத் தெரிவித்தார்.
இந்த விதிகள் குறித்த முழு அறிவிப்பை இங்கே காணலாம்:
https://static.pib.gov.in/WriteReadData/userfiles/final%20-%20Copy%202.pdf
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682384
••••••
(Visitor Counter : 480
புவி அறிவியல் அமைச்சகம்
உத்தரகாண்ட், உத்தரப்பிரதேசம் தவிர்த்து வடமேற்கு இந்தியாவின் இதர பகுதிகளில் வறண்ட வானிலை
இந்திய வானிலை ஆராய்ச்சித் துறையின் தேசிய வானிலை முன்னறிவிப்பு மையம் விடுத்துள்ள செய்தி:

வடமேற்கு இந்திய பகுதிகளுக்கான வானிலை முன்னறிவிப்பு
இந்திய நேரப்படி இன்று காலை 8:30 மணியுடன் நிறைவடைந்த 24 மணி நேரத்திற்கான முக்கிய வானிலை குறிப்புகள்:
• ஜம்மு காஷ்மீர், லடாக், கில்கித்-பல்திஸ்தான், முசாபராபாதின் பெரும்பாலான இடங்களிலும், கிழக்கு உத்தரப் பிரதேசத்தின் சில பகுதிகளிலும், இமாச்சலப் பிரதேசம், உத்தரகாண்ட், பஞ்சாப், ஹரியானா, மேற்கு உத்தரப்பிரதேசம் மற்றும் ராஜஸ்தானின் ஒரு சில இடங்களிலும் மழை மற்றும் இடியுடன் கூடிய மழை பெய்தது. தில்லியில் வறண்ட வானிலை காணப்பட்டது.
• கிழக்கு உத்தரப் பிரதேசத்தின் ஒரு சில பகுதிகளில் கனமழை பெய்தது .
• ஜம்மு காஷ்மீரின் ஒரு சில இடங்களில் ஆலங்கட்டி மழை பெய்தது.
• பஞ்சாபில் ஒரு சில பகுதிகளில்  திடீர் புயல் காற்று வீசியது.
• வடமேற்கு இந்தியாவில் அதிகபட்சமாக ராஜஸ்தான் மாநிலம் ஃபலோடியில் 42.8 டிகிரி செல்சியஸ் வெப்பம் பதிவானது.
அடுத்த 48 மணி நேரத்தில் அதிகபட்ச வெப்ப நிலையில் பெரும் மாற்றம் ஏதும் இல்லை. அதன்பிறகு வடமேற்கு இந்தியாவில் பெரும்பாலான பகுதிகளில் 2 முதல் 4 டிகிரி செல்சியஸ் வரை வெப்பம் அதிகரிக்கக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723738
சுகாதாரம் மற்றும் குடும்ப நலத்துறை அமைச்சகம்
மாவட்ட ஆட்சியர் சான்றளித்தால், 48 மணி நேரத்தில் காப்பீடு தொகை: சுகாதாரத்துறை ஊழியர்களுக்கான காப்பீடு திட்டத்தில் புதிய முறை அறிமுகம்
மாவட்ட ஆட்சியர் சான்றளித்தால், 48 மணி நேரத்தில் காப்பீடு தொகை கிடைக்கும் வகையில், சுகாதாரத்துறை ஊழியர்களுக்கான காப்பீடு திட்டத்தில் புதிய முறை அறிமுகப்படுத்தப்பட்டுள்ளது.
கொவிட்-19-ஐ எதிர்த்து போராடும் சுகாதாரப் பணியாளர்களுக்காக பிரதமரின் ஏழைகள் நலன் திட்டத்தின் கீழ் காப்பீடு திட்டத்தை மத்திய அரசு கடந்த 2020ம் ஆண்டு மார்ச் 30ம் தேதி தொடங்கியது. முதலில் 90 நாட்கள் அளவில் இத்திட்டம் இருந்தது. பின்பு ஓராண்டு காலத்துக்கு நீட்டிக்கப்பட்டது. அதன் பின்பு கடந்த ஏப்ரல் 24ம் தேதி முதல் இத்திட்டம் மேலும் ஒரு ஆண்டு காலத்துக்கு நீட்டிக்கப்பட்டது. இத்திட்டத்தில் ரூ. 50 லட்சம் காப்பீடு தொகையாக இருந்தது. சமுதாய சுகாதார ஊழியர்கள் மற்றும் தனியார் சுகாதார ஊழியர்கள் உட்பட அனைத்து சுகாதாரப்பணியாளர்களுக்கும் இந்த காப்பீடு திட்டம் பொருந்தும். நியூ இந்தியா அஷூரன்ஸ் நிறுவனம் மூலம் இத்திட்டம் செயல்படுத்தப்பட்டது.
இந்த திட்டத்தின் கீழ் இழப்பீடு கோரினால், இதற்கான நடைமுறை தாமதமாவதாக மாநிலங்கள் உட்பட பல்வேறு தரப்பினர் புகார் எழுப்பினர். இந்த தாமத்தை குறைக்கவும், நடைமுறைகளை ஒழுங்குபடுத்தி எளிதாக்க புதிய முறையை அறிமுகப்படுத்த முடிவு செய்யப்பட்டுள்ளது. இந்த காப்பீடு திட்டத்தின் ஒவ்வொரு இழப்பீடுக் கோரிக்கைகளும், நிலையான செயல்பாட்டு விதிமுறைகள் படி உள்ளதா என மாநில அரசுகளே மாவட்ட ஆட்சியர் அளவில் ஆய்வு செய்து சான்றளிக்க வேண்டும்.
மாவட்ட ஆட்சியர் அளிக்கும் சான்றிதழ் அடிப்படையில், காப்பீடு நிறுவனம், காப்பீடு தொகையை 48 மணி நேரத்தில் வழங்கும். இந்த நடைமுறை ஒரே மாதிரியாக இருக்க, மத்திய அரசு மருத்துவமனைகள், எய்ம்ஸ், ரயில்வே மருத்துமனை ஆகியவற்றில் பணியாற்றும் சுகாதாரப் பணியாளர்களின் குடும்பத்தினர் இழப்பீடு கோரினாலும், மாவட்ட ஆட்சியரே சான்றளிக்க வேண்டும்.
நிதி அமைச்சகம்
அன்னிய செலாவணி பரிமாற்ற விகிதம் தொடர்பான அறிவிக்கை எண்.55/2020 – தீர்வைகள் 
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 14-வது பிரிவின் கீழ், அன்னிய செலாவணி பரிமாற்ற விகிதம் தொடர்பான அறிவிக்கை எண். 55/2020 – தீர்வைகள்  –ஐ வெளியிட்டுள்ளது. அன்னிய செலாவணிக்கு இணையான இந்திய மதிப்பு இதில் குறிப்பிடப்பட்டுள்ளது. புதிய பணமாற்ற விகிதம் 2020 ஜூலை 3-ந் தேதி முதல் நடைமுறைக்கு வரும். விரிவான தகவல்களுக்கு: https://pib.gov.in/PressReleasePage.aspx?PRID=1635956
|
பெண்கள் மற்றும் குழந்தை நலன் அமைச்சகம்
|
போஷன் அபியான் திட்டத்தின் கீழ் மேலும் 235 மாவட்டங்கள் சேர்க்கப்படும் . இதனை அடுத்து மொத்தம் 550 மாவட்டங்களில் இத்திட்டம் செயல்படுத்தப்படும்
போஷன் அபியான் திட்டத்தின் கீழ், இந்திய ஊட்டச்சத்து சந்திக்கும் சவால்கள் குறித்த தேசிய சபையின் முதலாவது கூட்டம் இன்று  புது டில்லியில் நடை பெற்றது .
இந்தச் சபை 6 மாதத்திற்கொருமுறை பிரதமருக்கு அறிக்கை சமர்ப்பிக்கும்.
இந்தக் கூட்டத்தில் மத்திய நுகர்வோர் விவகாரங்கள், உணவு மற்றும் பொது விநியோகத்துறை அமைச்சர் திரு. ராம்விலாஸ் பாஸ்வான், வீட்டு வசதி , நகர்ப்புற விவகாரங்கள் துறை இணையமைச்சர் திரு. ஹர்தீப் சிங் பூரி, பீகார், சத்தீஸ்கர், ராஜஸ்தான், தமிழ்நாடு, உத்தரப்பிரதேசம் ஆகிய மாநிலங்களின் மகளிர், குழந்தைகள் மேம்பாட்டுத்துறை அமைச்சர்கள், ஆகியோர் கலந்து கொண்டு இத்திட்டத்தை அமலாக்குவது குறித்து விவாதித்தார்கள்.
இந்தக் கூட்டத்தில் எடுக்கப்பட்ட சில முக்கிய முடிவுகள் வருமாறு:
1.போஷன் அபியான் திட்டத்தின் கீழ் 2018-19 நிதியாண்டில் மேலும் 235 மாவட்டங்கள் சேர்க்கப்படும் .
போஷன் அபியானின் முதல் கட்டத்தில் ஏற்கெனவே 315 மாவட்டங்களில் இது செயல்படுத்தப்பட்டது. இவை தவிர 718 மாவட்டங்களில் எஞ்சியுள்ள 167 மாவட்டங்களில் மூன்றாம் கட்டத்தில் இந்தத் திட்டம் அமல்படுத்தப்படும்.
2. பெண் மேற்பார்வையாளர்களுக்கு லேப்டாப் கணினிகளுக்குப் பதிலாக ஸ்மார்ட் ஃபோன்கள் வழங்கப்படும்.
3. முன்னணிப் பணியாளர்களுக்கு ரொக்க விருதுகளுக்கென மாநிலங்களுக்கும் யூனியன் பிரதேசங்களுக்கும் தொகுப்புநிதி உருவாக்கப்படுவதற்குப் பதிலாக அது நிதி நேரடியாக மாற்றித்தரப்படும்.
இந்தத் திட்டத்தில் குழந்தை பிறந்த முதல் 1000 நாட்களுக்கும், வளர் இளம்பெண்கள், பெண்கள் மற்றும் தாய்மார்களின் நோய்த் தடுப்புக்கும் முக்கியக் கவனம் செலுத்தப்படும் என்று நித்தி ஆயோக் உறுப்பினர் டாக்டர் வினோத்பால் தெரிவித்தார். போஷான் அபியானில் இளம் குழந்தைகளுக்கு அவர்களது வீடுகளிலேயே கவனிப்பு செலுத்தப்படும் என்பது திட்டத்தின் முக்கிய அம்சம் என்று அவர் கூறினார். ஹெச் பி ஒய் சி, ஆஷா ஆகிய அமைப்புகள், அங்கன்வாடி பணியாளர்கள் உதவியுடன் 3 முதல் 15 மாதங்கள் வரையிலான குழந்தைகளை அவர்கள் வீட்டிலேயே சென்று பார்த்து அந்தக் குழந்தைக்கான ஆற்றல் அடர்த்தி, உணவு ஆகியவை குறித்து தாய்மார்களிடம் எடுத்துரைப்பார்கள். இவரது கீழ்க்காணும் பரிந்துரைகளைக் குழு ஏற்றுக்கொண்டது.
· குழந்தையின் முதல் 1000 நாட்களுக்கான தொகுப்புத் திட்டத்தின் அட்டவணை
· ஹெச் பி ஒய் சி-ஐ ஒரு மாதத்திற்குள் தொடங்குதல்
· சமூகம் மற்றும் நடத்தைமாற்றத்திற்கான திட்டமும் அதனைத் தொடங்கிச் செயல்படுத்துதலும்
இந்தக் கூட்டத்தின்போது கீழ்க்காணும் முடிவுகளும் மேற்கொள்ளப்பட்டன.
· 10 மாவட்டங்களில் முன்னோடித் திட்ட அடிப்டையில் நிபந்தனையுடன் கூடிய ரொக்க நேரடி மாற்று வழங்குதல்.
· மாநிலங்கள், யூனியன் பிரதேசங்கள் அங்கன்வாடி சேவைத் திட்டத்தின் கீழ், கூடுதல் ஊட்டச்சத்து வழங்கும் நடைமுறைகளைத் தொடர்ந்து மேற்கொள்ளும்.
· கண்காணிப்பு, குறைதீர்ப்பு மற்றும் இடையீடுத் திட்டங்கள் ஆகியவற்றுக்கென தொலைபேசி மையம் உருவாக்கப்படும்.
இந்த இயக்கத்தின் இலக்கு 6 வயது வரையிலான குழந்தைகளின் வளர்ச்சிக்குறைவினை 2022 ஆம் ஆண்டு வாக்கில் தற்போதுள்ள 38.4 சதவீதத்தில் இருந்து 25 சதவீதமாகக் குறைப்பது ஆகும்.
++++++++
பிரதமர் அலுவலகம்
நாட்டின் வளர்ச்சியின் பங்குதாரர்களாக ஸ்டார்ட்அப் மற்றும் தனியார் துறையை அரசு பார்க்கிறது: பிரதமர்
அனுமதிகள் மற்றும் விலக்குகள் கோரிய ஒரு தற்காலிக நிலையில் இருந்த இந்தியா, இப்போது உலகளாவிய தொழில்நுட்ப சூழல் அமைப்பில் உரிமையுடன் கூடிய பங்கெடுப்பு என்ற கட்டமைப்பை உருவாக்கும் வகையில் தனது போக்கை மெதுவாக சரிசெய்து வருகிறது என்பதை பிரதமர் திரு. நரேந்திர மோடி வெளிப்படுத்தியுள்ளார்.
பிரதமர் அலுவலகம் வெளியிட்டுள்ள எக்ஸ் சமூக ஊடகப்பதிவில் கூறப்பட்டுள்ளதாவது;
"தொழில்நுட்ப தொழில்முனைவோரான விருந்தா கபூர், இந்திய அரசு ஸ்டார்ட்அப்களையும் தனியார் துறையையும் வளர்ச்சியில் பங்குதாரர்களாக எப்படிப் பார்க்கிறது என்பதை எழுதுகிறார்... படிக்கவும்!"
குடியரசுத் துணைத் தலைவர் செயலகம்
கல்வித்துறையில் இந்தியாவை மீண்டும் விஸ்வகுருவாக மாற்ற குடியரசு துணைத்தலைவர் வேண்டுகோள்
கல்வித்துறையில் இந்தியாவை மீண்டும் விஸ்வகுருவாக மாற்ற வேண்டும் என வலியுறுத்திய குடியரசு துணைத்தலைவர் திரு எம் வெங்கய்யா நாயுடு, தேசிய கல்விக் கொள்கை-2020 இந்த திசையை நோக்கிய ஒரு நடவடிக்கை என்றும் கூறியுள்ளார்.
குண்டூரில் தனியார் கல்வி அறக்கட்டளை சார்பில் அரசு மற்றும் அரசு உதவி பெறும் கல்வி நிறுவனங்களில் படித்து அதிக மதிப்பெண்கள் பெற்ற மாணவர்களுக்கு பிரதிபார புரஸ்காரம் விருதுகளை வழங்கிப் பேசிய அவர், இந்திய கலாச்சாரத்தில் தோன்றிய மதிப்பு சார்ந்த கல்வி முறை புதிய கல்விக் கொள்கையில் ஊக்குவிக்கப்பட்டிருப்பதாக தெரிவித்தார்.
கொவிட் பெருந்தொற்றுக் காலத்தில் மாணவர்களின் கல்வி பாதிக்கப்படாமல் இருப்பதை உறுதி செய்த ஆசிரியர்களின் பணியையும் குடியரசு துணைத்தலைவர் பாராட்டினார். தனிநபர்களின் திறமையை அங்கீகரிப்பது இந்திய கலாச்சாரம் மற்றும் பாரம்பரியத்தின் ஒரு அங்கம் என்றும் அவர் கூறினார். இந்திய இளைஞர்களிடையே திறமைக்கு பற்றாக்குறை ஏதுமில்லை என்று குறிப்பிட்ட அவர், திறமை உள்ள இளைஞர்களை அடையாளம் கண்டு அவர்களுக்கு தேவையான திறனை மேம்படுத்துவது அவசியம் என்றும் அவர் தெரிவித்தார்.
இந்தியாவை வலிமையான, நிலையான, அமைதியான மற்றும் பாரபட்சமற்ற அனைவரும் சமமாக நடத்தப்படக் கூடிய நாடாக மாற்ற வேண்டும் எனவும் திரு வெங்கய்யா நாயுடு வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/pressreleasepage.aspx?prid=1802128
------
(Visitor Counter : 150
சுகாதாரம் மற்றும் குடும்ப நலத்துறை அமைச்சகம்
கேரள மாநிலம் திருவனந்தபுரத்தில் முதலாவது ஜி-20 சுகாதார பணிக்குழு கூட்டத்தில் மருத்துவ மதிப்புப் பயணம் குறித்த தொடக்க அமர்வில் மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் உரையாற்றினார்
கேரள மாநிலம் திருவனந்தபுரத்தில் முதலாவது ஜி-20 சுகாதார பணிக்குழு கூட்டத்தில் மருத்துவப் பயணம் குறித்த தொடக்க அமர்வில் மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் உரையாற்றினார். நல்ல ஆரோக்கியமே சிறந்த செல்வம், உலகில் மகிழச்சியாக இருப்பதற்கு ஒரே வழி உடல் ஆரோக்கியம் மட்டுமே என்று குறிப்பிட்ட அவர் இந்தியாவின் ஜி-20 தலைமைத்துவத்தின் கீழ் அனைவருக்கும் சுகாதார வசதிகள் கிடைப்பது குறித்து நாங்கள் திட்டமிட்டு வருவதாக கூறிய அவர் இதன் மூலம் உலகில் சுகாதார வசதியில் ஏற்படும் பாகுபாடு குறையும் என்று தெரிவித்தார். சிறந்த கூட்டாண்மை மூலம் எதிர்கால மருத்துவ சிகிச்சை பயணத்திற்கான தனித்துவமிக்க திட்டத்தை வகுக்க வேண்டும் என்று பிரதிநிகளை அவர் வலியுறுத்தினார்.
மருத்துவ சிகிச்சைக்கானப் பயணத்தின் மகத்துவம் குறித்து குறிப்பிட்ட அவர், பல நூற்றாண்டுகளாக உலகில் ஆரோக்கியத்தை பராமரிப்பதில் பாரம்பரிய மருத்துவம் முக்கிய பங்கு வகிப்பதாக தெரிவித்த்தார். பாரம்பரிய மருத்துவம் உலகம் முழுவதும் அங்கீகாரம் பெற்றுள்ளதாக அவர் தெரிவித்தார். உலக சுகாதார அமைப்பின் 194 உறுப்பினர்களின் 170-க்கும் மேற்பட்ட உறுப்பினர்கள் பாரம்பரிய மருத்துவத்தின் பயன் குறித்து அறிக்கை சமர்ப்பித்துள்ளதாகவும் அவர் தெரிவித்தார்.
ஜவுளித்துறை அமைச்சகம்
துணிவகைகள், ஆயத்த ஆடைகளுக்கு வரித் தள்ளுபடியை நீட்டிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், வரும் ஏப்ரல் 1 முதல், மாநில மற்றும் மத்திய வரிகள் மற்றும் தீர்வைகள் தள்ளுபடி திட்டம், ஏற்றுமதி பொருட்கள் மீதான கட்டணங்கள் மற்றும் வரிகள் குறைப்புடன் இணைக்கப்படும் காலம் வரை தொடர்வதற்கு ஒப்புதல் அளிக்கப்பட்டுள்ளது.
இந்த இரு வரி முறைகள் இணைக்கப்படும் வரை, துணிவகைகள் மற்றும் ஆயத்த ஆடைகளுக்கு தள்ளுபடி அளிக்கும் திட்டம், மத்திய ஜவுளி அமைச்சகத்தின் விதிமுறைகள் மற்றும் கட்டணங்களின்படி, எந்தவித மாற்றமும் இன்றி, ஏப்ரல் 1 முதல் தொடரும்.
மாநில மற்றும் மத்திய வரிகள் மற்றும் தீர்வைகள் தள்ளுபடி திட்டம் மார்ச் 31-க்குப் பின்னரும் தொடர்வது, வேறு எந்த நடைமுறையிலும் தற்போது புழக்கத்தில் இல்லாத அளவுக்கு அனைத்து வரிகள் மற்றும் தீர்வைகளை தள்ளுபடி செய்வதன் வாயிலாக, ஜவளித்துறையைப் போட்டிக்குரியதாக மாற்றும் என எதிர்பார்க்கப்படுகிறது.
சிறுபான்மையினர் நலன் அமைச்சகம்
அறிவிக்கப்பட்ட சிறுபான்மையின சமுதாயத்தினரின் சமூக-பொருளாதார மற்றும் கல்வி மேம்பாட்டிற்காக சிறுபான்மையினர் விவகாரங்கள் அமைச்சகம் பல்வேறு திட்டங்களை செயல்படுத்துகிறது
சிறுபான்மையினர், பொருளாதார ரீதியில் பின்தங்கியோர், சமூகத்தில் முன்னுரிமை அளிக்கப்பட வேண்டிய பிரிவினர் உள்ளிட்டோரின் மேம்பாட்டுக்காக திறன் மேம்பாட்டு அமைச்சகம், சமூக நீதி மற்றும் அதிகாரமளித்தல் அமைச்சகம், ஜவுளி அமைச்சகம், கலாச்சார அமைச்சகம், மகளிர் மற்றும் குழந்தைகள் மேம்பாட்டு அமைச்சகம், ஊரக வளர்ச்சி அமைச்சகம் உள்ளிட்ட அமைச்சகங்கள் பல்வேறு திட்டங்களை செயல்படுத்துகின்றன. இது தவிர சிறுபான்மையினர் விவகாரங்கள் அமைச்சகமும், அறிவிக்கப்பட்ட சிறுபான்மையின சமூகத்தினரின், சமூக- பொருளாதார கல்வி மேம்பாட்டுக்காக பல்வேறு உதவித் தொகை மற்றும் ஃபெலோஷிப் திட்டங்களை செயல்படுத்துகிறது.
சிறுபான்மையின குழந்தைகள் உட்பட அனைத்து குழந்தைகளுக்கும் கல்வி உரிமைச் சட்டம் 2009-ன் கீழ் ஒன்று முதல் 8-ம் வகுப்பு வரையில் இலவச மற்றும் கட்டாய கல்விக்கு வகை செய்யப்பட்டுள்ளது.
உயர் கல்வியில் யூஜிசி மற்றும் சிஎஸ்ஐஆர்-ன் இளநிலை ஆராய்ச்சி ஃபெலோஷிப்  திட்டம் அனைத்துப் பிரிவு மாணவர்களுக்கும் பயனளிக்கிறது. இதுதவிர, சமூக நீதி மற்றும் அதிகாரம் அளித்தல் அமைச்சகத்தால் செயல்படுத்தப்படும் எஸ்சி மற்றும் ஓபிசி பிரிவினருக்கான தேசிய ஃபெலோஷிப் திட்டத்தின் கீழ் சிறுபான்மையின மாணவர்களும் பயன்பெற முடியும். பழங்குடியின மாணவர்களுக்காக பழங்குடியின விவகாரங்கள் அமைச்சகம் செயல்படுத்தும் தேசிய ஃபெலோஷிப் திட்டமும் சிறுபான்மையினரை உள்ளடக்கிய வகையில் உள்ளது. சிறுபான்மையின மாணவர்களின் உயர்கல்விக்காக பல்வேறு ஃபெலோஷிப் திட்டங்கள் உள்ளதாலும் மெளலானா ஆசாத் தேசிய ஃபெலோஷிப் திட்டத்தின் பலன்கள் வேறு பல திட்டங்களிலும் உள்ளதாலும் மெளலானா ஆசாத் தேசிய ஃபெலோஷிப் திட்டத்தை 2022-23-ம் நிதியாண்டில் இருந்து கைவிட அரசு முடிவு செய்தது.
இந்த தகவலை மாநிலங்களவையில் எழுத்து மூலம் அளித்த பதிலில் சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜூபின் இரானி தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
40-வது இந்திய சர்வதேச வர்த்தக கண்காட்சி 2021-ல் “எம்எஸ்எம்ஈ அரங்கை” திரு நாராயண் ரானே தொடங்கிவைத்தார்
மத்திய சிறு, குறு, நடுத்தர தொழில்துறை  அமைச்சர் திரு நாராயண் டாட்டு ரானே 40-வது இந்திய சர்வதேச வர்த்தக கண்காட்சி 2021-ல் “எம்எஸ்எம்ஈ அரங்கை” புதுதில்லியில் இன்று மத்திய எம்எஸ்எம்ஈ இணையமைச்சர் திரு பானு பிரதாப் சிங் வர்மா முன்னிலையில் திறந்து வைத்தார். புதுதில்லி பிரகதி மைதானத்தில் 7-எஃப்ஜிஎச் அரங்கில் இது அமைக்கப்பட்டுள்ளது.
இந்த நிகழ்ச்சியில் உரையாற்றிய திரு ரானே, இந்தக் கண்காட்சி எம்எஸ்எம்ஈ தொழில் முனைவோருக்கு குறிப்பாக பெண்கள், எஸ்சி/எஸ்டி பிரிவினர் மற்றும் பின்தங்கிய மாவட்டங்களை சேர்ந்த தொழில் முனைவோருக்கு வாய்ப்புகளை வழங்கும் என்று கூறினார். மத்திய அரசின் இணக்கமான தொழில் கொள்கை, எம்எஸ்எம்ஈ அமைச்சகம் செயல்படுத்திவரும் பல்வேறு திட்டங்கள், இப்பிரிவில் தொழில்முனைவோர் தங்களது முழு ஆற்றலையும் செலுத்தி பிரதமரின் 5 ட்ரில்லியன் அமெரிக்க டாலர் பொருளாதாரம் என்னும் பெரிய தொலை நோக்கை அடைய வழி வகுக்குமென்று அவர் கூறினார்.
எம்எஸ்எம்ஈ அரங்கை பார்வையிட்ட தரு ரானே கண்காட்சியில் கலந்து கொண்டுள்ள எம்எஸ்எம்ஈ தொழில்முனைவோரை சந்தித்தார். மொத்தம் 316 எம்எஸ்எம்ஈ பிரிவினர், ஆயுஷ், செராமிக்ஸ், ரசாயனம், அழகு சாதனப் பொருட்கள், மின்சாரம் மற்றும் மின்னனு சாதனங்கள், பின்னல் வேலை, உணவு, காலணி, கைவினைப்பொருட்கள், கைத்தறி, வீட்டு அலங்காரம், தேன், சணல், தோல், வைரம் மற்றும் ஆபரணங்கள், ஜவுளி, பொம்மைகள், மரம் போன்ற சுமார் 20 துறைகளில் தங்களது உற்பத்திப் பொருட்களை காட்சிபடுத்தியுள்ளனர்.
மேலும் விவரங்களுக்கு: https://pib.gov.in/PressReleasePage.aspx?PRID=1771932
அறிவியல் மற்றும் தொழில்நுட்பத்துறை
ஒளி ஊடுருவும் மின்கடத்திக் கண்ணாடிகளை உருவாக்கும் புதிய முறையானது ஸ்மார்ட் ஜன்னல்கள், தொடுதிரைகள், சோலார் செல்களின் உற்பத்திச் செலவைக் குறைக்கும்.
சமீப ஆண்டுகளில், அதிக அளவில் ஒளி ஊடுருவும் திறனைக் கொண்ட ஒளி ஊடுருவும் மின்கடத்திக் கண்ணாடிகளுக்கான  தேவையானது அதிகரித்து வருகிறது. இந்தத் தேவைகளுக்குக் காரணம் ஸ்மார்ட் ஜன்னல்கள், சோலார் செல்கள், தொடுதிரை / தொடு உணர்த்தி மற்றும் இது போன்ற ஒளி மின்னணு கருவிகளில் இவற்றின் பயன்பாடு அதிகரித்து வருவதே ஆகும்.
இந்திய அரசின் அறிவியல் மற்றும் தொழில்நுட்பத் துறையின் கீழ் பெங்களூவில் செயல்பட்டு வரும் தன்னாட்சி நிறுவனமான நானோ மற்றும் மென்சடப்பொருள் அறிவியல்களுக்கான மையத்தின் , விஞ்ஞானிகள் டிசிஜி உருவாக்கலில் ஒரு புதிய முறையை உருவாக்கியுள்ளனர். தற்போது பயன்படுத்தப்பட்டு வரும் வெள்ளீயம் சேர்க்கப்பட்ட இன்டியம் ஆக்சைடு  தொழில்நுட்பத்தோடு ஒப்பிட்டால் இந்தப் புதிய தொழில்நுட்பம் தயாரிப்புச் செலவில் 80 சதவிகிதத்தைக் குறைப்பதாக இருக்கும். இந்த விஞ்ஞானிகளின் தற்போதைய ஆய்வானது மெட்டீரியல்ஸ் கெமிஸ்ட்ரி அண்ட் பிசிக்ஸ் இதழில் வெளியிடப்பட்டுள்ளது.
மேலும் விவரங்களுக்கு இந்த வலைத்தளத்தை பார்க்கவும்: https://pib.gov.in/PressReleasePage.aspx?PRID=1629913
(Visitor Counter : 129
எரிசக்தி அமைச்சகம்
மஹிந்திரா அண்ட் மஹிந்திரா, டாடா மோட்டார்ஸிடம் கார்கள் வாங்க மத்திய அரசு ஒப்பந்தம்
தேவை அதிகரிப்பைக் கருத்தில் கொண்டு 10 ஆயிரம் மின்சார வாகனங்களை கொள்முதல் செய்ய முடிவெடுத்துள்ளதாக மின்சக்தி, புதிய மற்றும் புதுப்பிக்கவல்ல எரிசக்தித் துறை இணை அமைச்சர் திரு. ராஜ்குமார் சிங் மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் தெரிவித்துள்ளார். இதற்காக டெண்டர் விடப்பட்டது. முதல் கட்டமாக டாடா மோடார்ஸ் லிமிடெட் நிறுவனத்திடம் 250 மின்சார கார்கள் கொள்முதல் செய்யவும் மஹிந்திரா அண்ட் மஹிந்திரா லிமிடெட் நிறுவனத்திடம் 150 மின்சாரக் கார்கள் கொள்முதல் செய்யவும் ஒப்பந்தம் செய்துக் கொள்ளப்பட்டுள்ளது. இந்தக் கார்களுக்கு 5 ஆண்டுகளுக்கான ஆண்டு பராமரிப்பு ஒப்பந்தமும் செய்து கொள்ளப்பட்டுள்ளதாகவும் அமைச்சர் தெரிவித்தார்.
மின்சக்தித் துறைகள் அமைச்சகத்தின் கீழ் இயங்கும் மின்சக்தி ஆற்றல் சேவை லிமிடெட் இந்த கார்களை அரசின் பல்வேறு நிறுவனங்களுக்கும் வழங்கும், தற்போது இயங்கிக் கொண்டிருக்கும் பெட்ரோல் மற்றும் டீசல் கார்களுக்கு பதிலாக இந்தக் கார்கள் குத்தகை வாடகை அடிப்படையில் வழங்கப்படும் என்றும் அமைச்சர் தெரிவித்தார்.
(Visitor Counter : 86
வடகிழக்குப் பகுதி வளர்ச்சி அமைச்சகம்
திட்டங்கள் கண்காணிப்புக்காக இஸ்ரோவுடன் ஒருங்கிணைப்பு
மத்திய அரசின் விண்வெளித் துறையைச் சேர்ந்த வடகிழக்கு விண்வெளிப் பயன்பாட்டு மையத்துடன் இணைந்து வடகிழக்குப் பிராந்திய மேம்பாட்டு அக்மைச்சகம் திட்டங்கள் கண்காணிப்புக்கான செல்பேசி செயலி ஒன்றை உருவாக்கியுள்ளது. இதன் மூலம் செல்பேசி செயலிகள், செயற்கைக்கோள் படங்கள், ட்ரோன் படங்கள் என்ற மூன்று வழிகளில் திட்டங்களின் முன்னேற்றம் கண்காணிக்கப்படுகிறது.
2022, நவம்பர் வரை வடகிழக்குப் பிராந்தியம் முழுவதும் பல்வேறுபட்ட 1664 இடங்களில் அடையாளம் காணப்பட்ட 588 திட்டங்களில் 562 திட்டங்கள், செயற்கைக்கோள் படங்கள் மற்றும் செல்பேசி செயலிகள் மூலம் கண்காணிக்கப்பட்டன.
பிரதமர் அலுவலகம்
காம்பவுண்ட் வில்வித்தையில் தங்கம் வென்ற ஓஜாஸ் பிரவீன் தியோட்டலேவுக்கு பிரதமர் பாராட்டு
ஆசிய விளையாட்டுப் போட்டிகளில் காம்பவுண்ட் வில்வித்தை ஆடவர் தனிநபர் பிரிவில் தங்கப் பதக்கம் வென்ற ஓஜாஸ் பிரவீன் தியோட்டலேவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் திரு நரேந்திர மோடி எக்ஸ் சமூக வலைத்தளத்தில் வெளியிட்டுள்ள பதிவு :
"ஆசிய விளையாட்டுப் போட்டிகளில் காம்பவுண்ட் வில்வித்தை ஆடவர் தனிநபர் பிரிவில் தங்கம் வென்ற ஓஜாஸ் பிரவீன் தியோட்டலேவுக்கு வாழ்த்துகள். அவரது துல்லியத் தன்மை, உறுதி மற்றும் அசைக்க முடியாத கவனம் ஆகியவை மீண்டும் நம் தேசத்திற்கு பெருமை சேர்த்துள்ளது."
மனித வள மேம்பாட்டு அமைச்சகம்
ஏழை மாணவர்களுக்கான திட்டங்கள்
சமூகத்தில் பொருளாதார ரீதியிலான பலவீனமான பிரிவுகளைச் சேர்ந்த மாணவர்களின் தேவைகளை மத்திய அரசு உணர்வுடன் அணுகுகிறது. அவர்களுக்கு உயர் கல்வியை கிடைப்பதில் சமவாய்ப்பை உறுதி செய்வதில் கட்டுப்பாடுடன் இருக்கிறது.
மத்திய கல்வி உதவித் தொகைத் திட்டத்தின்படி, திறமையான கல்லூரி மற்றும் பல்கலைக்கழக மாணவர்களுக்கு, அவர்களின் குடும்ப வருமானம் ஆண்டிற்கு ரூபாய் ஆறு இலட்சத்திற்கும் குறைவாக இருந்தால், நிதி உதவி அளிக்கப்படுகிறது. அவர்கள் உயர் கல்வி பயிலும் காலத்தில் தினசரி செலவுகளை எதிர் கொள்ள இது பயன்படும். 10, + 2 கல்வி முறையில் அல்லது இதற்கு இணையான கல்வி முறையில் பன்னிரெண்டாம் வகுப்பில் ஒரு குறிப்பிட்ட போர்டு தேர்வில் ஒரு குறிப்பிட்ட பிரிவில் வெற்றி பெறும் மாணவர்களில் பர்செண்டைல் விகிதத்தில் 80க்கும் மேல் இருந்து வழக்கமான கோர்ஸை தொடரும் வேறு எந்த கல்வி உதவித் தொகையும் பெறாதவர்கள் இந்த திட்டத்தில் உதவிபெற தகுதி உடையவர்கள்.
கல்விக்கடனுக்கான வட்டி விகித மானியம் வழங்கும் மத்திய அரசுத் திட்டத்தின் கீழ், பொருளாதார ரீதியாக பலவீனமான பிரிவைச் சேர்ந்த மாணவர்களுக்கு கடன் மீதான வட்டி மானியம் வழங்கப்படுகிறது; அவர்களது பெற்றோரின் ஆண்டு வருவாய் ரூ4.5 லட்சத்திற்குள் இருக்கவேண்டும். கடன் வசூல் நிறுத்திவைக்கப்படும் காலத்தில்  இந்தத் திட்டம் அனைத்து மாணவர்களுக்கும் முழு வட்டி மானியம் அளிக்கிறது. பொருளாதார ரீதியாக பலவீனமான பிரிவைச் சேர்ந்த மாணவர்கள் கூட்டுறவு மற்றும் பிராந்திய கிராமப்புற வங்கிகள் உட்பட ஷெட்யூல்டு வங்கிகளில் கல்விக் கடன்கள் பெற்றிருந்தால் இந்திய வங்கிகளின் கூட்டமைப்பின் மாதிரி கல்விக்கடன் திட்டத்தின் மூலம் இந்த மானியம் அளிக்கப்படுகிறது.
அதுமட்டுமின்றி, தகவல் மற்றும் தொடர்பு தொழில்நுட்பத்தின் மூலம் கல்விக்கான தேசியத் திட்டம் ஒன்று தொடங்கப்பட்டுள்ளது. திறமைகளை அடையாளம் கண்டு அவற்றை பேணி வளர்த்தல், வாழ்நாள் முழுவதும் கற்றலை ஊக்குவித்தல் மற்றும் பெருமளவிலான மக்களுக்கு கல்வி வசதியை நீட்டித்தல் ஆகியனவற்றிற்கு தகவல் மற்றும் தொடர்பு தொழில்நுட்பத்தை சிறந்த முறையில் பயன்படுத்துவதே இதன் முக்கிய நோக்கமாகும்.
இந்தத் தகவலை, மத்திய மனித வள மேம்பாட்டுத் துறை இணை அமைச்சர் டாக்டர் மகேந்திரநாத் பாண்டே இன்று மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 30